शुक्रबार व्यवस्थापिका संसदमा बोल्दै सांसद यादवले अर्थमन्त्री डा. युवराज खतिवडा जनताको प्रतिनिधि नभएको भन्दै रोष्ट्रमबाटै व्यङ्ग्य गरेका थिए । “हामी जनताबाट निर्वाचित सांसद हौँ, टीके प्रथाबाट आएको हैन, कसैको आशीर्वादबाट भएको हैन”, फोरम सांसद प्रदीप यादवले बजेटमाथि छलफलमा भाग लिँदै भने, “अर्थमन्त्रीले वडाध्यक्षसमेत अहिलेसम्म जित्नुभएको छैन। त्यसकारण उहाँले हाम्रो अपमान गरिरहनुभएको छ।”
